Liceul românesc „Mihai Eminescu” din Carapciu, localitate situată în vecinătatea graniței de nord a României, organizează o colectă de obiecte tradiționale și specifice zonei pentru înființarea unui nou muzeu local.
Clădirea viitorului muzeu va avea patru săli și două coridoare unde vor fi amenajate expozițiile.
Până în prezent au fost colectate articole vestimentare, unelte, mobilier, documente și icoane.
De asemenea, instituția de învățământ a făcut apel la cei care dețin informații referitoare la familia de boierească Grigorecea, precum și a fabricii de spirt și cicoare.
Colectarea și documentarea obiectelor colectate este efectuată în mod voluntar, „pentru interesele satului și ale comunității”, au transmis reprezentanții Liceului „Mihai Eminescu”.
Foto credit: Liceul „Mihai Eminescu” Carapciu